ठाकुरले मधेसीको बलिदानपूर्ण संघर्षलाई स्थापित गराउन यो चुनावको उद्देश्य रहेको बताए । उनले भने, ‘मधेस आन्दोलन क्रममा भएको करिब ६ दर्जन मधेसीको बलिदानलाई मतदाताले बिर्सेका छैनन् ।’ अध्यक्षमण्डलका नेता राजकिशोर यादवले पुराना माग ब्युँताएर निर्वाचनमा जुटेको बताए । ‘संविधानको मूलधारमा राजपालाई ल्याउन सत्तागठबन्धन र एमाले चुके, राष्ट्रिय एकताबाट पन्छिए’, उनले भने, ‘संविधान निर्माण क्रमदेखि दोस्रो संशोधन परिणामसम्मका मुद्दा स्थापित गराउन जनतामाझ गएका हौं ।’
